കുതിച്ചുയര്ന്ന് വിപണി: സെന്സെക്സ് ഇതാദ്യമായി 59,000 കടന്നു: നിഫ്റ്റി 17,600പിന്നിട്ട് ക്ലോസ്ചെയ്തു ബാങ്കിങ് ഓഹരികളുറ്റെ കരുത്തില് സൂചികകള് സര്വകാല റെക്കോഡില് ക്ലോസ് ചെയ്തു. സെന്സെക്സ് ചരിത്രത്തിലാദ്യമായി 59,000 കടന്നു. നിഫ്റ്റി 17,600ഉം മറികടന്നു.വ്യാപാരം അവസാനിപ്പിക്കുമ്ബോള് 418 പോയന്റാണ് സെന്സെക്സിലെ നേട്ടം. 59,141 പോയന്റാണ് സൂചിക പിന്നിട്ടത്. നിഫ്റ്റി 110 പോയന്റ് ഉയര്ന്ന് 17,629.50ലുമെത്തി. ടെലികോം, ഓട്ടോ സെക്ടറുകളില് കഴിഞ്ഞദിവസങ്ങളില് കൊണ്ടുവന്ന പരിഷ്കാരങ്ങള്, ആഗോള വിപണിയില്നിന്നുള്ള സൂചനകള് എന്നിവയാണ് കഴിഞ്ഞദിവസങ്ങളിലെ നേട്ടത്തിന് തുടര്ച്ചയിട്ടത്. ബിഎസ്ഇ മിഡ്ക്യാപ്, സ്മോള് ക്യാപ് സൂചികകളും റാലിയില് പങ്കുചേര്ന്നു. നിഫ്റ്റി പൊതുമേഖല ബാങ്ക് സൂചിക 5.43ശതമാനം നേട്ടമുണ്ടാക്കി. ബാങ്ക് സൂചിക 2.22ശതമാനവും ഉയര്ന്നു. അതേസമയം, മീഡിയ 1.71ശതമാനം നഷ്ടംനേരിട്ടു. മെറ്റല്, ഐടി സൂചികകളും നഷ്ടത്തിലാണ് ക്ലോസ് ചെയ്തത്.